Navorsers aan die Universiteit van Nieu-Suid-Wallis (UNSW) en die Centenary Institute in Australië het 'n middel ontdek wat die vervaardiging van vetselle beperk – volgens die UNSW 'n "groot stap vorentoe in die stryd teen stygende vlakke van vetsug en metaboliese siektes".
In 'n navorsingstudie op muise het die diere wat die middel, voorlopig bekend as PO53, ingegee is, viets gebly selfs wanneer hulle ryk kosse gevoer is. Die middel vuur die verbranding van vette, insluitend cholesterol, deur die spiere aan, pleks daarvan dat dit in die liggaam opbou. En nou reken die kenners dié proses kan ook mettertyd in mense werk.